**Enrique Fuentes Quintana**, nado en Carrión de los Condes (Palencia), o 13 de decembro de 1924 e finado en Madrid o 6 de xuño de 2007, foi un político e economista español, de grande influencia académica e social na segunda metade do século XX.

Traxectoria
-----------

O seu pai, Cristóbal Fuentes Valdés, era avogado do Sindicato Católico Agrario. Estudou no colexio dos Maristas de Carrión de los Condes e marchou facer o bacharelato a Valladolid e Madrid. Comezou a carreira de Dereito na Universidade Complutense de Madrid en 1942 e dous anos despois, Económicas, coincidindo co momento de creación desta carreira. Doutorouse na Facultade de Dereito en 1948 cunha tese sobre o keynesianismo e en Ciencias Políticas e Económicas (1956) coa tese "Un ensayo de metodología económica". Nese mesmo ano consegue a cátedra de Economía Política e Facenda Pública da Universidade de Valladolid (1956-1958) e posteriormente a cátedra de Facenda Pública e Dereito Fiscal na Facultade de Ciencias Políticas, Económicas e Comerciais da Universidade Complutense de Madrid (1958-1978).

Ligado ao grupo de economistas do diario *Arriba*, acompañou a súa carreira universitaria co traballo na administración pública, pois foi técnico comercial do Estado desde 1951, e director do Servizo de Estudos do Ministerio de Comercio de 1958 a 1970. Durante ese período dirixiu a revista *Información Comercial Española*. Nese 1970 pasou a ser director do Instituto de Estudos Fiscais e director de *Facenda Pública Española* e doutras publicacións da devandita entidade, ata 1978.

### Actividade política

Aínda que non ocupara cargos de relevancia política durante o franquismo Fuentes Quintana era xa amplamente coñecido pola súa obra como economista. En xuño de 1977 o rei Xoán Carlos designouno senador nas Cortes Constituíntes, e el integrouse na Agrupación Independente de senadores, un colectivo de senadores designados polo monarca de perfil máis moderado. Desas mesmas eleccións saíu o terceiro goberno da monarquía, baixo a presidencia de Adolfo Suárez, no que Fuentes Quintana foi nomeado vicepresidente segundo para Asuntos Económicos, cargo que ocupou durante menos dun ano, ata a súa dimisión o 23 de febreiro de 1978.

A primeira actuación pública de Fuentes Quintana como ministro de Economía, foi unha intervención en Televisión Española, tres días despois do seu nomeamento, en horario de máxima audiencia. A prensa fixo un gran seguimento da intervención, onde puxo de manifesto que accedera ao posto só pola delicada situación económica e social que vivía España no momento. Os principais problemas eran a inflación, o paro e o déficit exterior. Para a súa solución pedía a colaboración responsable de todos os grupos e partidos políticos. Desde o seu posto de vicepresidente económico levou a cabo o Programa de Saneamento e Reforma Económica acordado polas forzas democráticas nos Pactos da Moncloa así como unha fonda reforma fiscal. Logo da súa dimisión non se presentou a ningunhas eleccións.

|  |  |  |
| --- | --- | --- |
| Predecesor:**Alfonso Osorio** |  **Vicepresidente Segundo do Goberno de España** 1977-1978 | Sucesor:**Fernando Abril Martorell** |
| Predecesor:**Eduardo Carriles** |  **Ministro de Economía de España** 1977-1978 | Sucesor:**Fernando Abril Martorell** |

Volta á vida académica
----------------------

Á súa saída da política foi catedrático de Economía Aplicada da Universidade Nacional de Educación a Distancia (UNED) (1978-1990) e profesor emérito desta mesma Universidade desde 1990 ata o seu falecemento.

Tamén foi director xeral da Fundación *Fondo para a Investigación Económica e Social* (FIES) das Caixas de Aforros Confederadas (1979-1995), e das revistas *Papeles de Economía Española*, *Perspectivas de Sistema Financiero*, *Economía de las Comunidades Autónomas* e *Cuadernos de Información Económica*. Foi presidente da Fundación Santa María la Real de estudos do Románico entre 1996 e 2002, e a partir dese ano presidente de honra ata o seu falecemento.

Premios
-------

* Premio Príncipe de Asturias de Ciencias Sociais (1989).
* Premio Rei Xaime I de Economía (1993).
* Premio de Ciencias Sociais e Humanidades de Castela e León (1994).
* Premio de Economía de Castela e León *Infanta Cristina* (1995).
* Premio Rei Xoán Carlos I de Economía (1998).
* Gran Cruz de Afonso X O Sabio
* Gran Cruz da Orde de Carlos III
* Gran Cruz da Orde do Mérito Civil
* Gran Cruz da Orde de Henrique o Navegante.

Foi nomeado doutor honoris causa polas universidades de Valladolid, Oviedo, Sevilla, Castela-A Mancha, Zaragoza, Alcalá de Henares, e Santiago de Compostela, esta última en 1996.

Obras
-----

Entre as súas obras destacan:

* *El desarrollo económico en España* (1973).
* *Los principios de la imposición española y los problemas de su reforma* (1975).
* *La reforma fiscal y los problemas de la Hacienda Pública Española* (1989).
* *Las reformas tributarias en España.Teoría, historia y propuestas* (1990).
* *De peores hemos salido. Una aproximación a nuestra historia económica reciente* (1993).

| * v
* c
* e
Galardoados co Premio Princesa de Asturias de Ciencias Sociais |
| --- |
| Década de 1980 | 
* 1981: Román Perpiñá Grau
* 1982: Antonio Domínguez Ortiz
* 1983: Julio Caro Baroja
* 1984: Eduardo García de Enterría
* 1985: Ramón Carande e Thovar
* 1986: José Luis Pinillos
* 1987: Juan José Linz
* 1988: Luis Díez del Corra e Juan José Linz
* 1989: Enrique Fuentes Quintana

 |  |
| Década de 1990 | 
* 1990: Rodrigo Uría González
* 1991: Miguel Artola Gallego
* 1992: Juan Velarde Fuertes
* 1993: Silvio Zavala
* 1994: Aurelio Menéndez
* 1995: Joaquim Veríssimo Serrão e Miquel Batllori i Munné
* 1996: J. H. Elliott
* 1997: Martí de Riquer i Morera
* 1998: Pierre Werner e Jacques Santer
* 1999: Raymond Carr

 |
| Década de 2000 | 
* 2000: Carlo Maria Martini
* 2001: Juan Iglesias Santos e El Colegio de México
* 2002: Anthony Giddens
* 2003: Jürgen Habermas
* 2004: Paul Krugman
* 2005: Giovanni Sartori
* 2006: Mary Robinson
* 2007: Ralf Dahrendorf
* 2008: Tzvetan Todorov
* 2009: David Attenborough

 |
| Década de 2010 | 
* 2010: Equipo arqueolóxico dos Guerreiros de Xian
* 2011: Howard Gardner
* 2012: Martha Nussbaum
* 2013: Saskia Sassen
* 2014: Joseph Pérez
* 2015: Esther Duflo
* 2016: Mary Beard
* 2017: Karen Armstrong
* 2018: Michael Sandel
* 2019: Alejandro Portes

 |
| Década de 2020 | 
* 2020: Dani Rodrik
* 2021: Amartya Sen
* 2022: Eduardo Matos Moctezuma
* 2023: Hélène Carrère d’Encausse

 |
| 
* **Os outros premios**:
* Artes
* Ciencias Sociais
* Comunicación e Humanidades
* Concordia
* Cooperación Internacional
* Investigación Científica e Técnica
* Deportes
* Letras.

 |

|  |  |
| --- | --- |
| Control de autoridades | 
* Wd: Q3054682
* WorldCat
* VIAF: 39426239
* BNE: XX916974
* BNF: 122099531
* CANTIC: a12120443
* CiNii: DA12642333
* DBE: enrique-fuentes-quintana
* Dialnet: 62784
* FAST: 56059
* GEC: 0251922
* GND: 170046230
* ISNI: 0000 0000 7973 7830
* LCCN: n80070751
* Munzinger: 00000015158
* NLA: 35878957
* SUDOC: 030744687

 |